stanford-oval/wikipedia huggingface dataset:
Svetogorskin vesivoimalaitos
Voimala

Voimalarakennus sijaitsee joenuoman keskivaiheella. Rakennuksen alla kulkee neljä juoksutunnelia, jonne on asennettu neljä samanlaista Kaplan-turbiinia. Ne pyörittävät pystyakselin avulla yläpuolellaan olevia sähkögeneraattoreita, joiden kapasiteetti on 30,5 megawattia (MW). Voimalaitoksen rakennevirtaama oli juoksutussopimuksen liitteessä ilmoitettu 752 kuutiometriä sekunnissa (m³/s). Voimalaitoksen kapasiteetti on nykyään 122 MW ja sen keskimääräinen vuotuinen sähköenergiantuotanto on 661,7 gigawattituntia (GWh), vuonna 2020 tuotettiin kuitenkin 703,8 GWh . Sähkö johdetaan oikealla rannalla sijaitsevalle muuntoasemalle, josta se on liitetty 110 kilovolttisena  valtakunnanverkkoon.
Historiaa > Vuoksen rakentamisen taustaa

Vuoksi on virrannut vapaana syntymästään saakka, vaikka sen virtaamasta onkin otettu vesivoimaa mekaanisiin töihin esimerkiksi vesimyllyihin, vesisahoihin tai puuhiomoihin. Vanhimmat tiedot vesimyllyjen käytöstä Vuoksessa on 1700-luvun lopulta. Bernardin de Saint-Pierre kävi Suomessa ja julkaisi matkastaan ja siinä tehdyistä havainnoistaan kirjan Observations sur la Finlande vuonna 1763. Hän esittää siinä ideoitaan järjestää teollisuudelle vesivoimaa Vuoksen koskista. Erityisesti Pietarin suurkaupungin akuutti pula sähköenergiasta kohdisti Vuokseen suuria odotuksia. Samaan aikaan Suomen senaatti vastusti koskien rakentamista ulkomaisin voimin ja sen käynnistämät viivytystoimet onnistuivatkin estämään ne. Tämä koski myös venäläisiä rakentajia, mikä pantiin Pietarissa pettyneinä merkille. Vielä 1900-luvun alussa oli Vuoksessa 18 vapaata koskea, joista suurin oli Imatrankoski .  Vuoksi putosi ensimmäisen 30 kilometrin matkalla 64 metriä. Koskista voidaan mainita esimerkiksi Imatrankoski (pudotusta oli 18,4 metriä), Tainionkoski (pudotusta 6,5 m), Linnankoski (5,5 m), Vallinkoski (5,5 m) ja Rouhiankoski (7,8 m). Vuoksen valjastamisesta sähköntuotantoon  esitellään Vuoksen artikkelissa. Enson voimalaitos oli viimeinen suomalaisten voimin rakennettava voimalaitos, joka korvasi samalla paikalla sijainneen aikaisemman Enso Gutzeit Tornatorin omistaman voimalaitoksen. Vanhassa laitoksessa oli yhdeksän vesiturbiinia, jolla tuotettiin sähköä sekä teollisuuden että taajama-alueen asukkaille. Koska Enson kaupunki kasvoi nopeasti, ei voimalaitoksen energia olisi tulevaisuudessa riittänyt kaikille. Enso Gutzeit ottikin päävastuun uuden voimalaitoksen rakentamisessa.
Historiaa > Voimalaitoksen rakentamisen vaiheita

Kun kolmas voimalaitos eli Lesogorskin vesivoimalaitos (entinen Rouhialan voimalaitos) oli saatu vuonna 1937 valmiiksi, alettiin toteuttamaan neljättä voimalaa Enson Vallinkoskeen. Suunnitelmat olivat valmiina ja rakentaminen aloitettiin vuonna 1938. Työt oli kuitenkin keskeytettävä seuraavana vuonna, kun Neuvostoliitto aloitti syyskuussa sodan Suomea vastaan. Talvisodan tuloksena Karjalankannasta ja sen mukana Vuoksen kaksi alinta voimalaa jouduttiin luovuttamaan Neuvostoliitolle Moskovan rauhansopimuksen mukaisesti. Neuvostoliitto jatkoi vuorostaan keskeneräisen voimalaitoksen rakentamista. Kesäkuussa 1941 Suomi hyökkäsi Neuvostoliittoon yhdessä Natsi-Saksan kanssa ja muun muassa valtasi takaisin Talvisodassa menetetyt Karjalankannaksen alueet. Neuvostoliittolaiset räjäyttivät Enson voimalaitoksen perääntyessään ja sen rakennustyöt jouduttiin aloittamaan alusta. Lopulta voimala saatiin niin pitkälle valmiiksi, että se vihittiin käyttöön 30.4.1944 ensimmäisen koneiston asentamisen aikana. Sen vesiturbiini oli Tampellassa valmistettu Kaplan-turbiini ja sähkögeneraattorin toimitti saksalainen AEG. Voimalaitoksen padot suljettiin toukokuussa ja veden annettiin nousta 11 metriä. Voimalaitoksen ainoa koneisto ehti olla käytössä vain kuukauden, kun se jo pysäytettiin. Voimalassa pelättiin Neuvostoliiton suurhyökkäystä Suomeen, joten koneisto irroitettiin ja kuljetettiin turvaan.
Historiaa > Voimala valmistui

Voimalaitos päätyi Neuvostoliiton suurhyökkäyksen jälkeen taas Neuvostoliiton haltuun ja sitä alettiin korjaamaan omaan käyttöön sopivaksi. Samalla voimalan patokorkeutta nostettiin ja 19. kesäkuuta 1945 otettiin käyttöön ensimmäinen 24 megawatin tehoinen koneisto. Voimalaan asennettiin tuotantokoneistoja yksi kerrallaan niin, että neljäs koneisto käynnistyi marraskuussa 1947. Voimalan kokonaiskapasiteetti oli silloin 92 megawattia (toisen lähteen mukaan 100,5 megawattia ). Voimalaitoksen viimeistely jatkui vuoteen 1949 saakka, jolloin voimalaitoksen uudeksi nimeksi tuli Svetogorskin voimalaitos. Samalla Svetogorskin ja Lesogorskin voimaloiden toiminta keskitettiin yhden yrityksen Lenenergon (Каскад № 1 Ленэнерго) alaisuuteen.
Historiaa > Voimalan myöhempiä vaiheita

Voimalan patokorkeuden nostaminen kasvatti yläjuoksulla yläaltaan pinta-alaa niin paljon, että yläallas ulottui Imatran vesivoimalaitokselle asti. Tämä aiheutti Imatran voimalalle haittaa ja sen tuotantomäärät pienenivät putouskorkeuden pienentyessä. Asia jäi hiertämään maiden välisiä suhteita ja vuonna 1972 päästiin asiasta sopimukseen. Suomelle maksettiin korvauksena 19,9 gigawattitunnin energiaa vastaava hinta.
Voimalalle suoritettiin 2000-luvulla peruskorjauksia. Voimalan konesalissa vaihdettiin vuosina 2009–2012 vanhoja koneistoja uusiin. Koneistojen kapasiteetti nousi silloin 23,25 megawatista 30,5 megawattiin. Koneisto numero 3 käynnistyi toukokuussa 2009, koneisto 1 heinäkuussa 2010, koneisto 4 marraskuussa 2011 ja koneisto 2 joulukuussa 2012 . Toisessa lähteessä kerrotaan, että vuonna 2015 valmistui voimayksikkö nro 3 vesivoimayksikön kunnostus ja vuonna 2017 ja 2018 vesivoimayksikkö nro 1 kunnostus.
Voimalan sähköenergiaa tuotetaan teollisuuden, asutuskeskusten ja Suomeen kohdistuvan energiaviennin tarpeisiin.
Aiheesta muualla

Kuvia tai muita tiedostoja aiheesta Svetogorskin vesivoimalaitos Wikimedia Commonsissa
Живая энергия Светогорской ГЭС (ven. ”Elävää” energiaa Svetogorskin vesivoimalaitoksesta), 47 NEWS 18+
600 miljoonaa kilovattituntia antaa Enson uusi voimalaitos. 200 metrin pituinen pato nostaa vedenpintaa 11 m, Helsingin Sanomat, 20.08.1939, nro 222, s. 14, Kansalliskirjaston digitaaliset aineistot
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Светогорская ГЭС
Käännös suomeksi
Säkkinen

Säkkinen on suomalainen sukunimi. Tunnettuja Säkkisiä:
Iivari Säkkinen (s. 2002), jääkiekkoilija
Sami Säkkinen (s. 1991), freestylehiihtäjä
Sara Parikka, o.s. Säkkinen (s. 1991), näyttelijä
Sara Säkkinen (s. 1998), jääkiekkoilija
Teppo Säkkinen (s. 1990), keskustalainen poliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tehuantepecinkannas

Tehuantepecinkannas kuvassa keskellä.
Tehuantepecinkannas on Meksikonlahden Campechenlahden ja Tyynenmeren Tehuantepecinlahden välinen kannas Etelä-Meksikossa. Se on kapeimmillaan 220 kilometriä leveä. Kannas on leveää tasankomaista selännettä. Ilmasto on kuuma, mutta Tyynenmeren tuulet viilentävät kannasta etelässä. Pohjoisessa on soita ja tiheää trooppista metsää, etelässä on kuivempaa.
Kannasta alettiin pitää suotuisana kulkureittinä Meksikonlahdelta Tyynellemerelle jo 1500-luvun alusta alkaen, mutta kanaalin rakentamista pidettiin liian kalliina. Vuonna 1907 valmistui rautatie pohjoisrannikon Coatzacoalcosin ja etelärannikon Salina Cruzin välille. Kannakselta vievät rautatiet myös länteen Méxicoon ja itään Guatemalaan.
Kannaksen etelärannikolla sijaitseva Tehuantepecin kaupunki on tehuanakansan kulttuurinen keskus.
Aiheesta muualla

Kuvia tai muita tiedostoja aiheesta Tehuantepecinkannas Wikimedia Commonsissa
Tennis Kansainyhteisön kisoissa 2010

| Tennis Kansainyhteisön kisoissa 2010 |
| --- | --- |
 Miesten kaksinpelin mitalistit
Tiedot
Sijainti:  Delhi  Intia
Kilpailupaikka:  R. K. Khanna Tennis Complex
Virallinen sivusto
Kansainyhteisön kisojen 2010 tennis järjestettiin R. K. Khanna Tennis Complexissa 4.–10. lokakuuta 2010. Laji oli ensimmäistä kertaa Kansainyhteisön kisojen ohjelmassa. Sarjoina olivat miesten ja naisten kaksin- ja nelinpeli sekä sekanelinpeli.
Mitalistit

Lähde: cwgdelhi2010.org
| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Kaksinpeli, miehet | Somdev Devvarman  Intia | Greg Jones  Australia | Matt Ebden  Australia |
| Nelinpeli, miehet |  Australia Paul Hanley Peter Luczak |  Englanti Ross Hutchins Ken Skupski |  Intia Mahesh Bhupathi Leander Paes |
| Kaksinpeli, naiset | Anastasia Rodionova  Australia | Sania Mirza  Intia | Sally Peers  Australia |
| Nelinpeli, naiset |  Australia Sally Peers Anastasia Rodionova |  Australia Jessica Moore Olivia Rogowska |  Intia Rushmi Chakravarthi Sania Mirza |
| Sekanelinpeli |  Skotlanti Jocelyn Rae Colin Fleming |  Australia Anastasia Rodionova Paul Hanley |  Englanti Sarah Borwell Ken Skupski |
Tahdon! (Maria Lundin albumi)

| Tahdon! Maria Lund |
| --- | --- | --- |

Studioalbumin tiedot
 Äänitetty : 2009
 Julkaistu: 30. syyskuuta 2009
 Formaatti: CD, digitaalinen
 Tuottaja(t): Valtteri Tynkkynen
 Tyylilaji: pop, iskelmä
 Kesto: 39.06
 Levy-yhtiö: Universal Music Group
Listasijoitukset
  Suomen virallinen lista: 27.
Maria Lundin muut julkaisut
| Ajan sävel 2008 | Tahdon! 2009 |   |
Tahdon! on Maria Lundin neljäs studioalbumi, joka julkaistiin 30. syyskuuta 2009. Albumi debytoi Suomen virallisen listan sijalla 27, ja se pysyi listalla yhteensä 4 viikkoa.
Kappaleet

Niinpä niin – 3.21
Pieni enkeli – 3.42
Tahdon – 3.03
Älä milloinkaan – 3.49
Tanssitaanko nyt vaan – 3.46
Timbuktuun – 3.42
Syys – 3.31
Kuun tyttö – 4.05
Kulman komein – 3.16
Kaunis peto – 3.17
Ça plane pour moi (piilokappale) – 3.13
Arvostelut

Soundi:
Tenavatähti 1994

| Tenavatähti 1994 Eri esittäjiä |
| --- | --- | --- |

Albumin kansikuva
Kokoelmalevyn tiedot
 Äänitetty : 1994
 Julkaistu: 1994
 Formaatti: CD, c-kasetti
 Tuottaja(t): Jaakko Salo
 Tyylilaji: lastenmusiikki, iskelmä
 Kesto: 58.08
 Levy-yhtiö: Fazer Finnlevy
Tenavatähti- muut julkaisut
| Tenavatähti 1993 1993 | Tenavatähti 1994 1994 | Tenavatähti 1995 1995 |
Tenavatähti 1994 on vuoden 1994 Tenavatähti-lastenlaulukilpailun puitteissa julkaistu kokoelma, jolla laulavat kyseisen kilpailun finalistit ja semifinalistit. Iältään laulajat ovat 6–12-vuotiaita ja esittävät oman kilpailukappaleensa.
Levy koostuu iskelmämusiikista, lastenlauluista sekä kansanlauluista. Kappaleet esitetään suomeksi lukuun ottamatta kahta ruotsinkielistä esitystä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Poika tuo | Anu Salminen | 3.23 |  |  |  |  |  |  |
| 2. | Maailman paras levy | Kaisa-Mari Ruokolainen | 2.22 |  |  |  |  |  |  |
| 3. | Apinaorkesteri | Lauri Kaivosoja | 2.48 |  |  |  |  |  |  |
| 4. | Sanna Laukkanen | Pedro ja Juanita | 2.43 |  |  |  |  |  |  |
| 5. | Ensi vuonna | Natalil Lintala | 3.07 |  |  |  |  |  |  |
| 6. | Daa-da daa-da | Konsta Hietanen | 2.25 |  |  |  |  |  |  |
| 7. | Här är sången | Camilla Vikman | 3.05 |  |  |  |  |  |  |
| 8. | Kerran | Tiina Sormunen | 3.48 |  |  |  |  |  |  |
| 9. | Pienen mökin tyttö | Maruska Lindeman | 2.32 |  |  |  |  |  |  |
| 10. | Toivotaan toivotaan | Anna Halmetoja | 2.50 |  |  |  |  |  |  |
| 11. | Alexi-rock | Aleksi Suikkanen | 2.31 |  |  |  |  |  |  |
| 12. | Tunnen että ihastun | Tuija Alatalo | 2.45 |  |  |  |  |  |  |
| 13. | Semmonen tämmönen | Riitta Hiekkavirta | 2.08 |  |  |  |  |  |  |
| 14. | Juokse sinä humma | Kimmo Riikonen | 3.05 |  |  |  |  |  |  |
| 15. | Pappani on kalamies | Maria Vuori | 2.54 |  |  |  |  |  |  |
| 16. | Lähtevien laivojen satama | Hennariikka Järvinen | 3.33 |  |  |  |  |  |  |
| 17. | Främling | Jenny Löv | 2.59 |  |  |  |  |  |  |
| 18. | Minä olen Peter Pan | Anna Kangasluoma | 2.55 |  |  |  |  |  |  |
| 19. | Aivan mua naurattaa | Toni Yli-Hirvelä | 3.00 |  |  |  |  |  |  |
| 20. | Sateenkaaren tuolla puolen | Silja Kauppinen | 3.05 |  |  |  |  |  |  |
Gibraltar Chronicle

| Gibraltar Chronicle |
| --- | --- |
 Gibraltar Chronicle vuodelta 1826.
Levikki:  5 000
Perustettu:  1801
Päätoimittaja:  Dominique Searle
Kotimaa:  Gibraltar
Ilmestymistiheys:  päivittäin
Kieli:  englanti
Aiheesta muualla
Kotisivu
Gibraltar Chronicle on gibraltarilainen päivittäin ilmestyvä englanninkielinen sanomalehti. Se perustettiin vuonna 1801, ja sen levikki on nykyään noin 5 000 kappaletta.
Historia

Gibraltar Chronicle perustettiin 1801, ja sen sanotaan olevan The Timesin jälkeen maailman toiseksi vanhin englanninkielinen sanomalehti. Lehden ensimmäinen päätoimittaja oli ranskalainen Charles Bouisson, joka oli muuttanut Gibraltarille vuonna 1794. Hän toimi lehden päätoimittajana peräti 54 vuoden ajan. Lehteä hallinnoi alkuun Garrison Library.
Gibraltar Chronicle oli ensimmäinen lehti, joka uutisoi vuonna 1805 Trafalgarin taistelusta. Uutiset ylsivät Britannian lehtiin vasta yli viikon päästä tapahtuneesta. Lehti on ollut myös raportoimassa monista Gibraltarin tai sen lähistön merkittävistä tapahtumista, kuten Mary Celesten tapauksesta, John Lennonin ja Yoko Onon häistä, operaatio Flaviuksesta ja HMS Tirelessin tapauksesta.
Lehden suunta on muuttunut 1900-luvulla, kun brittiläinen varuskunta on lähtenyt Gibraltarilta. Aikaisemmin lehti raportoi runsaasti aiheista, jotka kiinnostivat brittiläisiä joukkoja, kuten Britannian urheilu-uutisista. Varuskunnan lähdettyä lehti on siirtynyt enemmän paikallisuutisiin.
Aiheesta muualla

Kuvia tai muita tiedostoja aiheesta Gibraltar Chronicle Wikimedia Commonsissa
Lehden kotisivut (englanniksi)
Tenavatähti 1995

| Tenavatähti 1995 Eri esittäjiä |
| --- | --- | --- |

Albumin kansikuva
Kokoelmalevyn tiedot
 Äänitetty : 1995
 Julkaistu: 1995
 Formaatti: CD, c-kasetti
 Tuottaja(t): Jaakko Salo
 Tyylilaji: lastenmusiikki, iskelmä
 Kesto: 50.32
 Levy-yhtiö: Fazer Finnlevy
Tenavatähti- muut julkaisut
| Tenavatähti 1994 1994 | Tenavatähti 1995 1995 |   |
Tenavatähti 1995 on vuoden 1995 ja viimeisen Tenavatähti-lastenlaulukilpailun yhteydessä julkaistu kokoelma. Levyn kappaleet koostuvat pääsääntöisesti iskelmä- ja lastenmusiikista.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Skeittaaja | Ulla Lindström | 2.50 |  |  |  |  |  |  |
| 2. | Tuulikello | Jutta Zetterman | 2.50 |  |  |  |  |  |  |
| 3. | Poika ja varsa | Juho Vornanen | 2.41 |  |  |  |  |  |  |
| 4. | Rokkenrolli-Olli | Tiina Oikkonen | 1.58 |  |  |  |  |  |  |
| 5. | Olet kohtaloni (You Are My Destiny) | Markus Määttänen | 2.40 |  |  |  |  |  |  |
| 6. | Ruskie neitsyt, valgie neitsyt | Petra Lisitsin | 1.42 |  |  |  |  |  |  |
| 7. | Isi tuulettaa | Ida-Kaisa Leivonniemi | 2.10 |  |  |  |  |  |  |
| 8. | Muuttoparvet | Robert Lindeman | 2.37 |  |  |  |  |  |  |
| 9. | Magdaleena | Eerika Aho | 3.12 |  |  |  |  |  |  |
| 10. | Vanhan myllyn taru | Laura Valkama | 2.41 |  |  |  |  |  |  |
| 11. | Tuuliviiri | Rene Haavisto | 2.36 |  |  |  |  |  |  |
| 12. | Safarille | Anneli Torniainen | 2.16 |  |  |  |  |  |  |
| 13. | Hienohelma | Annika Siltaniemi | 3.00 |  |  |  |  |  |  |
| 14. | Ruhtinaan viulu | Antero Lindgren | 2.51 |  |  |  |  |  |  |
| 15. | Villihevosia | Nina Stützle | 2.24 |  |  |  |  |  |  |
| 16. | Erilainen vaari | Piia Karkkulainen | 2.24 |  |  |  |  |  |  |
| 17. | Jos sinä aiot naimisiin | Tuomas Mäki | 2.13 |  |  |  |  |  |  |
| 18. | Kerrostalon rokkibändi | Sini Kolis | 2.34 |  |  |  |  |  |  |
| 19. | Viidakkolaulu | Anna-Maija Multas | 2.20 |  |  |  |  |  |  |
| 20. | Suojelusenkeli | Niina Pihlaja | 2.25 |  |  |  |  |  |  |
Tenavatähti 1991

| Tenavatähti 1991 Eri esittäjiä |
| --- | --- | --- |

Albumin kansikuva
Kokoelmalevyn tiedot
 Äänitetty : 1991
 Julkaistu: 1991
 Formaatti: LP, C-kasetti, CD
 Tuottaja(t): Timo Lindström, Jaakko Salo
 Tyylilaji: lastenmusiikki, iskelmä
 Levy-yhtiö: Fazer Finnlevy
Tenavatähti- muut julkaisut
| Tenavatähti ’90 1990 | Tenavatähti 1991 1991 | Tenavatähti 1992 1992 |
Tenavatähti 1991 on Mainostelevision vuoden 1991 Tenavatähti-kilpailussa menestyneistä esityksistä koostettu musiikkialbumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Kesäyö | Nadja Lindeman | 3.12 |  |  |  |  |  |  |
| 2. | La Bamba | Jouni Isoherranen | 2.22 |  |  |  |  |  |  |
| 3. | Villihevosia | Jenni Salonen | 2.21 |  |  |  |  |  |  |
| 4. | Lassen koira | Laura Kemppinen | 2.40 |  |  |  |  |  |  |
| 5. | Tipi-tii | Eeva-Leena Holkeri | 2.05 |  |  |  |  |  |  |
| 6. | Vanhojapoikia viiksekkäitä | Timo Hynynen | 3.03 |  |  |  |  |  |  |
| 7. | Kuningaskobra | Marko Muli | 2.28 |  |  |  |  |  |  |
| 8. | Koivu ja sydän | Jenni Viitalo | 2.20 |  |  |  |  |  |  |
| 9. | Lähtevien laivojen satama | Johanna Rantala | 3.34 |  |  |  |  |  |  |
| 10. | Vanhan veräjän luona | Petra Kämä | 3.05 |  |  |  |  |  |  |
| 11. | Elämää juoksuhaudoissa | Matias Sassali | 2.50 |  |  |  |  |  |  |
| 12. | Ranskalaiset korot | Susanna Suckharoen | 2.50 |  |  |  |  |  |  |
| 13. | Voihan pojat | Karoliina Moilanen | 2.03 |  |  |  |  |  |  |
| 14. | Hymyhuulet | Kristiina Niemi | 2.23 |  |  |  |  |  |  |
| 15. | Minttu sekä Ville | Petra Kääriäinen | 2.53 |  |  |  |  |  |  |
| 16. | Satumaa | Leif Lindeman | 2.58 |  |  |  |  |  |  |
| 17. | Minne tuuli kuljettaa | Anna Ollila | 2.09 |  |  |  |  |  |  |
| 18. | Jätkän humppa | Reini Kerttula | 2.49 |  |  |  |  |  |  |
| 19. | Sköna människor | Christopher Romberg | 2.21 |  |  |  |  |  |  |
| 20. | Pidä kii | Aleksandra Babitzin | 3.17 |  |  |  |  |  |  |
| 21. | Varrella virran | Laura Jurvanen | 2.34 |  |  |  |  |  |  |
| 22. | Katinka | Katja Lindgren | 2.11 |  |  |  |  |  |  |
| 23. | Muurari | Oula Salokannel | 3.06 |  |  |  |  |  |  |
| 24. | Lazzarella | Karoliina Lehtinen | 3.02 |  |  |  |  |  |  |
Gammabutyrolaktoni

| --- | --- |

Gammabutyrolaktoni
Systemaattinen (IUPAC) nimi
Dihydrofuran-2(3H)-oni
Tunnisteet
CAS-numero: 96-48-0
ATC-koodi:  ?
PubChem CID:  ?
Kemialliset tiedot
Kaava: C4H6O2 
Moolimassa: 86,089 g/mol
SMILES: Etsi tietokannasta: eMolecules, PubChem
Synonyymit: GBL
Fysikaaliset tiedot
Tiheys: 1,144 g/cm³
Sulamispiste: −45 °C
Kiehumispiste: 204–205 °C
Liukoisuus veteen: Hygroskooppinen
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Gammabutyrolaktoni, myös gamma-butyrolaktoni eli GBL (puhekielessä lakka) on hygroskooppinen laktoneihin kuuluva yhdiste. Aine on huoneenlämmössä väritöntä öljymäistä nestettä jolla on aineelle ominainen "heikko" tuoksu.  Teollisuudessa gammabutyrolaktonia käytetään muun muassa liimanpoistoaineena, maalien ohenteena ja asetonittomissa kynsilakoissa.
Päihdekäyttö

Gammabutyrolaktonilla ei ole itsessään päihdyttävää vaikutusta, vaan veren laktamaasientsyymit metaboloivat sen GHB:ksi kun aine pääsee verenkiertoon. Elimistö tuottaa gammahydroksibutyraattia normaalin sitruunahappokierron kautta.[lähde? ]
Tyypillinen päihtymiskäytössä otettu annos gammabutyrolaktonia on 1–2 ml. Aineen vaikutusaikaa voidaan jatkaa ottamalla pienempiä annoksia tasaisin väliajoin. Tyypillinen annos tähän tarkoitukseen on noin 0,5 ml. Suuremmilla annoksilla aine voi aiheuttaa tajuttomuuden, kooman tai jopa kuoleman. Gammabutyrolaktonin käyttöä tulee välttää muiden  depressanttien (erityisesti alkoholi) kanssa, koska tämä suurentaa hengenvaarallisten sivuvaikutusten riskiä. Gammabutyrolaktonia nautittaessa tulee ottaa huomioon, että aine on limakalvoja ärsyttävää, eli yhdistettä harvemmin nautitaan laimentamattomana.
Vaikuttava aine (GHB) on jatkuvalla käytöllä riippuvuutta aiheuttava aine, sekä fyysisesti että psyykkisesti. Joissakin tapauksissa käyttäjän annokset kasvavat, ja käyttövälit tihenevät pikkuhiljaa ja "huomaamatta". Tämä johtaa monesti tilanteeseen, jossa vastuuton käyttäjä nauttii yhdistettä kellon ympäri, ottaen aina uuden annoksen edellisen vaikutuksen loppuessa. Kun pidempi yhtäjaksoinen käyttö lopetetaan, vieroitusoireet alkavat muutaman tunnin kuluttua viimeisestä annoksesta. Aineen käytön lopettaminen saattaa muistuttaa hoitamattomana kuolemaankin johtavaa viinakramppia, delirium tremensistä. Niihin kuuluu mm. ahdistusta, vatsakipua, hikoilua, viluntunnetta, kylmiä ja kuumia väristyksiä, vapinaa, hallusinaatioita, unettomuutta joka voi jatkua jopa useita päiviä, sekä merkittävää pulssin ja verenpaineen nousua. Fyysisen puolen vieroitusoireet kestävät yleensä enimmillään muutaman päivän, mutta tämän jälkeen voi esiintyä vielä pitkään masentuneisuutta ja ahdistuneisuutta. On esitetty, että käytön lopettaminen aiheuttaa NMDA- eli glutamaattieksitotoksisuutta joka voi pitkäaikaisen käytön jälkeen olla hengenvaarallistakin. Epävirallisen, deduktiivisen päättelyn ja joidenkin epävirallisten kokeiden perusteella vieroitusoireet katoavat ja eksitotoksisuus lievittyy tai poistuu kokonaan nauttimalla tarvittasessa välittömästi niiden esiintyessä suuria annoksia (5–15 g) beeta-alaniinia tai L-glysiiniä.[lähde? ]
Gammabutyrolaktoni on siis gammahydroksivoihapon eli GHB:n esiaste. Aineiden vaikutukset ovat identtiset lukuun ottamatta GBL:n subjektiivista terävämpää ja nopeampaa sekä hieman lyhyempää vaikutusta, joka johtuu plasmapitoisuuden nopeammasta noususta laktonirenkaan rasvaliukoisuusominaisuuksien takia.
Lainsäädäntö

Gammabutyrolaktoni luokiteltiin Suomessa alun perin vastoin EU-oikeuden suppeaa lääkkeen määritelmää lääkkeeksi. Lääkeluettelopäätös oli myös vastoin KHO:n ratkaisua 2008:92, jossa vahvistettiin lääkkeeksi katsomisen tunnusmerkistö: aineen tuli sitä lääkelain kontekstissa parantaa tai ehkäistä sairautta. Päätös oli Fimealta myös hallituksen esityksen (HE 303/2010) ja myöhemmin huumaisainelain vastainen, sillä
"Aineiden analoginen ja geneerinen luokittelu ei
ole yksiselitteistä edes kemian ja farmakologian asiantuntijoiden piireissä eikä tällainen määrittely todennäköisesti olisi rikosoikeuden laillisuusperiaatteen mukainen. [...] Uusilla huumaavilla aineilla ei tyypillisesti ole lääkinnällistä tai teollistakaan käyttötarkoitusta. Lääkelain säännöksiä ei ole tarkoitettu uusien huumaavien aineiden valvontaan."
Fimea ei ole julkaissut julkisuuslain mukaisesti luokittelupäätöstään, joka tukisi suppeaa lääkkeen määritelmää. Nyttemmin EU-oikeuden tuomio aiheutti sen, että valtioneuvoston päätöksellä kaikessa hiljaisuudessa gammabutyrolaktonikin on luokiteltu kuluttajamarkkinoilta kielletyksi aineeksi.
Aiheesta muualla

Gammabutyrolaktonin kansainvälinen kemikaalikortti
Erowid-tietokanta: GBL
Human Metabolome Database: Gamma-Butyrolactone (englanniksi)
Poliisin takavarikoimaa Gammabutyrolaktonia eli lakkaa.
Freestylehiihdon maailmanmestaruuskilpailut 2003

Freestylehiihdon maailmanmestaruuskilpailut järjestettiin vuonna 2003 yhdeksännen kerran. Kilpailut käytiin Yhdysvaltain Deer Valleyssä 29. tammikuuta – 1. helmikuuta. Kilpailulajeina olivat kumparelasku, parikumparelasku ja hypyt.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Mikko Ronkainen | 28,09 |  Jeremy Bloom | 27,33 |  Toby Dawson | 27,22 |
| Parikumparelasku |  Jeremy Bloom |  Jeremy Bloom |  Yūgo Tsukita |  Yūgo Tsukita |  Toby Dawson |  Toby Dawson |
| Hypyt |  Dmitri Arhipov | 259,65 |  Aljaksei Hryšyn | 257,98 |  Steve Omischl | 251,20 |
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Kari Traa | 27,99 |  Michelle Roark | 27,13 |  Stéphanie St-Pierre | 26,46 |
| Parikumparelasku |  Kari Traa |  Kari Traa |  Marina Tšerkasova |  Marina Tšerkasova |  Shannon Bahrke |  Shannon Bahrke |
| Hypyt |  Alisa Camplin | 207,31 |  Veronika Bauer | 204,47 |  Deidra Dionne | 192,05 |